
Įvadas 


Žmogaus atvaizdas raižomas, skaptuojamas, lipdomas ir kitaip formuoja- 
mas jau daugiau kaip 70 000 Metų, panašaus amžiaus yra ir seniausi gy- 
vūnų atvaizdai. Priešistorės kultūrose ilgainiui keitėsi vaizdavimo stilius, 
taip pat ir prioritetai, pavyzdžiui, Vakarų Europos paleolito kultūrose, nors 
ir buvo daug įstabių „venerų“ figūrėlių, vyravo medžiojamų žvėrių atvaiz- 
dai. Mezolito laikotarpio Pietų Europos uolų dailėje suklesti ekspresyvios 
žmonių figūrų kompozicijos. Pirmieji Europos žemdirbiai nulipdė tūkstan- 
čius molinių žmonių figūrėlių ir kartu labai mažai gyvūnų atvaizdų. Baltijos 
regiono akmens amžiaus dailėje žmogaus ir gyvūnų atvaizdų santykis yra 
apylygis. Gyvūno ir žmogaus motyvas labai ryškus germanų papuošaluose, 
Jų atvaizdai žinomi ir baltų priešistorės palikime. Ryškiausi pavyzdžiai - 
akmeninės skulptūros iš Vakarų Prūsijos, sidabriniai ragų apkalai, puošti 
elnių ir vandens paukščių motyvais, vadinamosios gyvulinės segės, ka- 
bučiai ir daug kitų įdomybių. Norisi kuo daugiau sužinoti apie šių atvaizdų 
kilmę, reikšmę, kaitą. 

Rašant apie baltų dailę svarbu apsibrėžti, ką vadiname daile ir ką pri- 
skiriame baltų palikimui. Tiek baltų, tiek slavų ir germanų priešistorinė 
dailė šiandien būtų priskirta taikomosios dailės kategorijai, kurios didžią- 
ją dalį sudaro spalvotųjų metalų dirbiniai, dažniausiai papuošalai, taip pat 
žirgo aprangos elementai, keramika ir labai reti smulkiosios plastikos ar 
net monumentalios skulptūros pavyzdžiai, kuriuos jau galima vertinti kaip 
vaizduojamąją dailę. Atskirai galima tyrinėti ir architektūrinį palikimą, kurį 
sudarytų pilkapiai ir piliakalniai. 

Baltų genčių ir jų kultūros formavimosi pradžia įprastai laikoma || tūks- 
tantmečio pr. Kr. pradžia, ankstyvųjų metalų epocha, tačiau čia klausimų 
daugiau nei atsakymų. Yra abejojančių Vakarų baltų pilkapių kultūros bal- 
tiškumu, dar nepakanka duomenų apie su rytų baltais siejamą brūkšniuo- 
tosios keramikos kultūrą. Romėniškojo laikotarpio etniniai kontūrai taip 
pat nėra aiškūs. Buvusios Prūsijos teritorijoje tuo metu kirtosi germanų ir 


/ 1 / Kaulinis kabutis iš Kretuono 1C gyvenvietės. 5 
II tūkstantmetis pr. Kr. NM 


baltams priskiriamų galindų ir sūduvių genčių keliai. Romos imperijos žiu- 
gimas, tautų kraustymasis iš naujo keitė daugelio genčių likimus. Manoma, 
kad šių permainų metu susiklostė baltų genčių, vėliau paminėtų IX-XIII a. 
rašytiniuose šaltiniuose, teritorijos. Tad nuo V a. išryškėjusi baltų genčių 
teritorija lyg ir palengvina radinių atribucijos darbą, tačiau dirbiniai, kuriuos 
aptarsime, niekada nebuvo kurios nors vienos genties nepakartojamas iš- 
radimas. Baltų kaimynai finougrai, slavai, germanai dažnai naudojo tuos 
pačius papuošalus ar tik atskirus jų motyvus. Įvairios mados, technologijos, 
idėjos keliavo skersai išilgai Europos, žinoma, ne taip greitai kaip šiandien, 
bet gana tvirtai. Žmonės buvo ne mažiau smalsūs naujovėms, tik gal atspa- 
resni jų poveikiui. Daug ką išbandydavo, tačiau ne viską priimdavo, 0 pėrė- 
mę dažnai keisdavo pagal savo supratimą. Tai labai aiškiai matyti pasido- 
mėjus Žmogaus ir gyvūno vaizdavimo tradicija priešistorinėje baltų dailėje. 


Antropomortfinis motyvas 


Žmogaus atvaizdai taikomojoje dailėje žinomi jau akmens amžiuje. Tai 
liudija radiniai iš Šventosios, Nidos, Kretuono (1 pav.), Zvejniekų, tačiau 
su baltais galima sieti tik romėniškojo laikotarpio ažūrinius papuošalus. 
Juose išplėtotas iš geometrinių figūrų - rombų, trikampių, pusmėnulių, 
svastikų, kryžių, apskritimų — sudarytas ornamentas. Jame retai pasi- 
taikančios žmonių figūros taip gerai integruotos į papuošalo kompoziciją, 
kad net sunku jas atpažinti. Tačiau vieniša ažūrinė žmogaus figūrėlė apka- 
le iš Plocično (Ptociczno) (4 pav.) patvirtina Stragnų (2 pav.) bei Klaipėdos 
apylinkių (3 pav.) radinių antropomorfiškumą ir tam tikrą kanoniškumą, 
nes visur pavaizduotas žmogus pakeltomis rankomis. Galbūt tai lėmė ne 
tik estetiniai sumetimai, bet ir gilesnės simbolinės prasmės. Romėniš- 
kajame laikotarpyje Žmogus vaizduotas ne tik ornamentiškai. Reljefinės 
žmogaus ir gyvūno galvos išlietos kamanose iš III a. Švaicarijos (Szwajca- 
ria, Lenkija) kunigaikščio 2 pilkapio (8 pav.) [/ Balti, 1992, p. 109]. Žmogaus 
veidas labai schemiškas, abipus iškilios siauros nosies apskritimais su 
duobutėmis viduryje pavaizduotos akys, kaktos srityje pavaizduota plau- 
kus prilaikanti juosta arba šalmą juosiantis žiedas. 

Tautų kraustymosi, arba Merovingų, laikotarpiui galima priskirti Lin- 
kūnų (Linkuhnen) kapinyno pirštuotąją segę, kurios kojelė dekoruota 
Žmogaus galvos su ilgais plaukais atvaizdu ir paukščių galvutėmis, bei 
ornamentuotą augaliniais motyvais (7 pav.). Savo siluetu panašios, tik 
nepirštuotos ir neornamentuotos, VII a. datuojamos ir antų gentims pri- 
skiriamos antropozoomorfinės segės yra rastos Pastyrskojės vietovėje, 
Kijevo apylinkėse, Ukrainoje [Merowingerzeit..., 2007, p. 3264-2365]. Jos yra 
akivaizdžios sudėtingesnių papuošalų kopijos. įmantri Linkūnų segė galėjo 
būti vienas iš tolimų Ukrainos radinių pirmavaizdžių. 

Kiti rasti antropomorfiniai papuošalai jau siejami su vėlyvuoju geležies 
amžiumi. Tai žalvarinis pentinas su reljefiniais veidais iš Valdomų kapinyno 
(5 pav.), datuojamas IX-XII a. [Kuncienė, 1972, p. 217, pav. 311, ir keturiomis 











galvomis puošta rombo formos segė iš Aukštkiemių kapinyno (buv. Ober- 
hof), datuojama VIII a. pabaiga-IX a. (9 pav). Pasak Audronės Bliujienės, tai 
importuoti ar sekant kitomis tradicijomis vietoje gaminti dirbiniai [Bliujie- 
nė, 1999, p. 66, pav. 541. Aiškėsnės skandinavų įtakos matyti antropomor- 
finėje diržo sagtelėje, rastoje Palangoje (6 pav.) [Kuncienė, 1972, p. 220, 
pav. 22: 71. Analogų neturi latgalių Asuotės piliakalnio XI-XII a. sluoksnyje 
rastas žalvarinis ausų krapštukas (10 pav.), kurio funkcija puikiai sude- 
rinta su antropomorfine forma [Šnore, 1961, lent. V: 49]. Vienintelis raitelį 
vaizduojantis plokščias kabutis yra rastas Didvyčiuose (11 pav.) ir datuoja- 
mas XI-XII a. Žirgo pavidalo kabučiai dažni radiniai baltų, finougrų ir slavų 
paminkluose, o raitelio atvaizdas žinomesnis Skandinavijos vikingų laikų 
dailėje [Wikinger, 1598, p. 22]. 

Taigi galima teigti, kad žmogaus atvaizdas baltų juvelyrikoje yra labai 
retas ir neišplėtotas. Ažūro papuošaluose žmogaus figūra paverčiama gra- 
finiu ženklu ir integruojama į ornamentinį raštą. Kituose papuošaluose rel- 
jefiškai vaizduojama tik galva, pabrėžiant antakių lanką ir nosį (Valdomai), 
arba įmuštais apskritimais išryškinant akis kaip kamanose iš Švaicarijos 
pilkapio ar segėje iš Aukštkiemių. 

Tačiau metalo papuošalai ne vieninteliai antropomorfinės tematikos 
ženklai baltų kultūroje. Buvusiose prūsų žemėse yra išlikusių apie 20 
monumentaliosios akmens skulptūros pavyzdžių, vadinamų „prūsų bo- 
bomis“ (12-14 pav.). Šie įspūdingi praeities paminklai, deja, dar nėra iki 
galo ištyrinėti. Dėl jų kilmės ir datavimo Iškelta įvairių hipotezių. Viena iš 
hipotezių priskiria jas poloviečiams (tiurkų genčių grupei), tarp Dniepro ir 
Dono XI-XIII a. stačiusiems tokias figūras ant pilkapio įrengtoje šventykloje 
[Bumblauskas, 2005, p. 66]. Vis dėlto poloviečių ir prūsų „bobų“ stilistiniai 
skirtumai ir geografiniai atstumai pernelyg dideli. Poloviečių skulptūros 
yra su ryškiai iškaltomis rankomis ir kojomis bei dideliu aukštu indu ran- 
kose. Prūsų skulptūros labiau primena stelas su kiek gilesnėmis linijomis 
pavaizduotomis rankomis, geriamuoju ragu ir kartais kalaviju. Ryškiau iš- 
kalinėtos tik galvos. Labai panaši vaizduojamų rankų padėtis ir ragai maty- 
ti Vakarų slavų žemėse prie Dniestro intako Zbručo rastame akmeniniame 
stabe, kuris datuojamas I tūkstantmečio antrąja puse [Sedov, 1982, p. 289]. 
Panašiai rankos su geriamaisiais ragais pavaizduotos Stavchany ir Kaliu- 


/2 / Kiauraraštis diržo skirstiklis iš Stragnų. D 
IV a. Sidabruotas žalvaris. LNM 

13 1 Žalvarinės antkaklės 
tragmentas su ažu 
kabučiais iš Klaipėdos 

/4 / Žalvarinis apkalas, puoštas antropomorfiniu motyvu, 
š Plocično (Ptociczno, Lenkija). MVF. 
C. Plamp nuotrauka 








/b / Žalvarinis pentinas, puoštas /6 / Žalvarinė pentino diržo sagtis, 
antropomorfiniais Motyvais, 
š Valdomų. IX-XII a. [Kuncienė, 


1972, pav. 31 


puošta antropomorfiniu Moatyvu 
iš Palangos. IX-XI a. ĮKuncienė 
1972. pav. 32] 


/7 1 Žalvarinė pirštuotoji antropozoomorfinė segė iš 
dab. Rževskoje, RF Kaliningrado sr.) kapinyno 201a kapo. 


VI-VII a. MVF 








18 / Žirgo kamanos su antropomorfine ir zoomorfine galvutėmis 
iš Svaicarijos (Lenkija). III a. Zalvaris, sidabras, stiklas. PMA 


/9 / žalvarinė segė su žmonių veidais kampuose 
iš Aukštkiemių. VIII a. pab.-IX a. MLIM 














/ 10 / Žalvarinis antropomorfinis ausų krapštukas 
iš Asuotės (Latvija). XI-XII a. LNVM 


so (17 pav.) vietovėse, Ukrainoje, rastose ir slavams priskiriamose akmens 
statulose [Telegin, Mallory, 1994, p. 80]. Savo stilistika labai panašios ir skitų 
„bobos“ iš šiaurinio Juodosios jūros regiono Kirovogrado ir Butory (15 pav.) 
vietovių [Telegin, Mallory, 1994, p. 80; Ori dei..., 2007, p. 211, kat. Nr. 66]. Skitų 
archeologijos paminklų prūsų žemėse nėra rasta, tačiau jų pėdsakų aptikta 
Vidurio Europoje, Oderio upės baseine [ĮNawroth, 2007, p. 3218-3227]. Stilistiš- 
kai panašios skitų skulptūros vis dėlto būtų pernelyg senos lyginti su įpras- 
tai XI-XII a. datuojamomis „prūsų bobomis“, kurias Vladimiras Kulakovas 
aiškina kaip prūsų žemių sakralinius riboženklius [Kulakov, 1994, p. 21]. 

Jau 1929 M. šią versiją buvo iškėlęs Wilhelmas Gaerte, kartu teikdamas 
pirmenybę šių skulptūrų antkapinei reikšmei (Gaerte, 1929, p. 314). Nau- 
jausi tyrinėjimų Poganovo IV gyvenviečių komplekse metu rasta aukojimo 
vieta ir akmeninė skulptūra (16 pav.). Pastaroji ne tokia išraiškinga kaip jau 
žinomos „prūsų bobos“, tačiau pirmoji rasta kultūriniame sluoksnyje, kuris 
datuotas X-XI a. [Wyczėtkowski, Makowiecki, 2009, p. 303]. 


/ 11 / Žalvarinis raitelio pavidalo kabutis 
iš Didvyčių. XI-XII a. VDKM 














/14 / Akmeninė sntropomorfinė 
skulptūra iš Barcianų 
(Barciany, Barten, Lenkija). 
X-XI a. MWM. 

A. Ringo nuotrauka 


/ 15 / Akmeninės antropomorfinės 
skitų skulptūros 

1-iš Kirovohrado (Ukraina); 
2 -iš Butory (Ukraina). 

I tūkstantmetis pr. Kr. 
[Telegin, Mallory, 1994, p. 80] 





/12, 13 / €<Antropomorfinė skulptūra iš Mozgovo (Lenkija). X-XI a. PMA (kopija) 
Antropomorfinė skulptūra iš Barštyno (Bartoszyce, Lenkija). X-XI a. PMA (kopija) 


/ 16 / Akmeninė antropomorfinė 

Zoomorfinis motyvas 


Priešistorės tyrinėtojai paprastai pabrėžia baltų puošybai būdingą geome- 
triškumą, labiausiai matomą metalo papuošalų formoje ir ornamentikoje. 
Kartu pastebima ir savita gyvūnų vaizdavimo tradicija, būdinga tik baltų 
kraštams. Muziejuose yra surinkta nemenka šio pobūdžio papuošalų ko- 
lekcija, nuo pirmųjų amžių po Kristaus iki viduramžių. 

Seniausi gyvūnų atvaizdai, rasti teritorijose, vėliau apgyventose baltų, da- 
tuojami akmens amžiaus neolito laikotarpiu. Tai raginės lazdos, užsibaigian- 
čios briedžių galvomis (Šventoji, Lubanas, Zvejniekai), kaulinės mentelės su 
paukščių siluetais puoštomis rankenomis (Lubanas), medinių samčių ranke- 
nos su išdrožinėtomis vandens paukščių galvomis (Šventoji, Sarnatė), minia- 
tiūriniai šerno, stumbro, vandens paukščių siluetus perteikiantys kabučiai iš 
kaulo ir gintaro. Šie įdomūs ir archajiški pavyzdžiai yra priskiriami Narvos ir 
šukinės duobelinės keramikos kultūroms, kurias dar anksti sieti su baltais. 


Ankstyviausi radiniai 

Seniausiu zoomorfiniu metalų epochos dirbiniu galima vadinti žalvari- 
nę apyrankę gunkluotu lankeliu ir zoomorfiniais galais iš Prienlaukio 
(18 pav.). Jos lankelio forma primena keltiškus papuošalus, tačiau apyran- 
kė jau datuojama pirmaisiais amžiais po Kristaus [Lietuvos istorija..., 2007, 
p. 70]. Romėniškajam laikotarpiui priskiriama ir daugiau radinių. Toks yra 
III a. kiauraraštis krūtinės papuošalas, rastas Kalnazyvertų (Kalnaziverti) 
vienkiemyje, Vakarų Latvijoje (19 pav.). Iš trikampių ir keturkampių ažūrinių 
plokštelių sudėliotas papuošalas dekoruotas geometriniu ornamentu, kurio 
centriniame trikampyje pavaizduota ožka (ožys?) ir sėlinantis vilkas [Vasks, 
2006, p. 9-131. Du vienas paskui kitą bėgantys keturkojai (žirgai?) įrėžti 
moliniame dangtelyje iš Račkų (Raczki) kapinyno (20 pav.), Suvalkų kraštę 
[Baume, Gronau, 1940, p. 59-61]. Paukščius primenantys siluetai patupdyti 
ant jau aptartos ažūrinės antropomorfinės diržo detalės iš Stragnų [Lietu- 
vos istorijos..., 1990, pav. 59]. 


20 





/ 18 / Žalvarinė apyrankė 
zoomorfiniais galais iš 
Prienlaukio. I a. VOKM 


Švaicarijos pilkapyne Lenkijoje rasta pasidabruota plokščia briedžio 
silueto figūrėlė, tvirtinta prie diržo (21 pav.). Tai vienintelis tokio tipo IV a. 
radinys baltų žemėse || Balti, 1992, p. 111]. Panašaus silueto segės papli- 
tusios germanų kraštuose, tarp Elbės ir Reino upių [Schach-Dėorges, 1997, 
D. 79-102, pav. 69). 

Didesnė zoomorfinio stiliaus banga baltų žemes pasiekė ne ankščiau 
kaip V a. antrojoje pusėje, didžiojo tautų kraustymosi Metu. Tai geriamųjų 
ragų Ir kabučių sidabriniuose apkaluose įspausti žvėrių (elninių) ir paukščių 
atvaizdai. Plinkaigalio kapinyne rasti 8 sidabriniai ir žalvariniai geriamųjų 
ragų apkalai, iš kurių trys dekoruoti zoomorfiniais motyvais. Puošniausias 
sidabrinis rago apkalas iš 61 kapo (22: 1 pav.). Šio apkalo vienoje iš orna- 
mentinių juostų puncavimo technika įspausti vienodi šuoliuojantys elniu- 





/ 19 / Žalvarinės ažūrinės antkaklės fragmentas /20 / Molinis dangtelis (urnos?) 
su zoomorfiniais motyvais iš Kalnazyvertų iš Ročkų (Lenkija). III-IV a 
(Latvija), III a. LM T. Biniewskio nuotrauka 


kai, kitoje - stovinčios antelės [Kazakevičius, 1593, p. 131]. Toks pat derinys 
matyti rago apkale iš 332 kapo (22: 2 pav.). Vien tik paukšteliai įspausti ant 
rago apkaustų iš Plinkaigalio 59 kapo (22; 3 pav.) ir geriamojo rago deta- 
lės iš Kukių kapinyno lobio (24 pav.) [ĮVaškevičiūtė, 1978, pav. 41, o elnių ar 
briedžių atvaizdai įspausti Rubokų rago apkale (22: 4 pav.). Iš paukščių su- 
darytas ornamentas puošia smeigtuko, rasto Jauneikių kapinyno 464 kape, 
kabutį (23 pav.) [Vaškevičiūtė, 1987, p. 25-38, pav. 51. | vilką ar šunį panašus 
bėgantis žvėris pavaizduotas sidabriniame rago apkale iš Netos (Netta) ka- 
pinyno Šiaurės rytų Lenkijoje, priskiriamo sūduviams (26 pav.) | 
blewska, Karczewska, 2007, D. 2339-2352]. Gyvūnai, panašūs tie 
tiek į canidae šeimos atstovus, išgraviruoti ant kaulinių šukų (26 pav.), r 
Paprotkų Kolonijos (Paprotki Kolonia) paminklo 171A kape (taip pat Šiaurės 





/ 21 / Elnio (briedžio?) silu eto diržo 
apkalas iš Švaicarijos (Lenkija). III a 
Sidabruotas žalvaris. PMA 


rytų Lenkija). Tokio tipo šukos būdingos germaniškajai Vielbarko kultūrai 
[Bitner-Wroblewska, Karczewska, 2007 a, 4339-2352, pav. x]. Supaprastinti 
Iki vienu įspaudimu atliekamo ornamentinio zoomorfinio Motyvo šie tautų 
kraustymosi laikotarpio pavyzdžiai savo tema ir neįmantria siluetine, Lini- 
įine forma siejasi su jau Minėtais radiniais iš Kalnazyvertų, Švaicarijos ir 
Stragnų. Briedžio, elnio ir paukščio atvaizdai žinomi iš romėniškojo ir tautų 
Kraustymosi laikotarpio germanų taikomosios dailės pavyzdžių: žvėrys ir 
paukščiai pavaizduoti ant šalmo iš Gamertingeno (Gammertingen) vietovės 
IFingerlin, 1997, p. 45-51], oraidės S sanišiaio ornamento elementai, įspausti 
Lietuvoje ir Lenkijoje rastuose ragų apkaluose, matomi ir ant paauksuotų ro- 
mėniškų šalmų, rastų Augsburg-Pfersės vietovėje Vokietijoje [Bakker, 1597, 
pav. 104]. Paukščio populiarumą patvirtina gintarinis vandens pau ikšč 

/ 23 / Kryžinio smeigtuko kabutis, dengtas sidabro ploxštele, / 24 / Žalvarinis geriamojo 
kurioje įspausti paukščių motyvai, iš Jauneikių. VI-VII a rago apkalas 
Vaškevičiūtė, 2004, pav. 64] iš Kukių. MM 








/ 25 / Geriamojo rago apkalas, puoštas zoomorfiniu motyvu, 
iš Netos (Lenkija). 
IV a. Il pusė-V a. pr. Žalvaris, sidabras. PMA 


silueto kabutis (27 pav.), puoštas trumpų įstrižų linijų ornamentu, rastas Bo- 
cvinkos (Bočwinka) kapinyno 10 kape, datuojamame vėlyvuoju romėniškuo- 
ju laikotarpiu ir priskiriamu Bogačevo (Bogaczewo) kultūrai [Rzeszotarska- 
Nowakiewicz, 2003, pav. II: d], kuri savo ruožtu siejama su galindų ir sūduvių 
gentimis. Panašu, kad negausūs romėniškojo laikotarpio pabaigos ir tautų 
kraustymosi laikotarpio gyvūnų atvaizdai sidabro apkaluose savo vaizduo- 
jama rūšimi (elnias, briedis, paukštis) susiję su anksčiau ažūro dirbiniuose 
pavaizduotais gyvūnais bei kitais romėniškojo laikotarpio Vakarų Europos 
radiniais. Pažvelgus į dar senesnius laikus matyti, kad tęsiama Europos 
akmens ir žalvario amžiaus tradicija, kuriai buvo aktualus briedžio, elnio ir 
paukščio vaizdavimas. 

6 ŠUKOS, DUOŠiOS 


rotkų Kolonijos (Lenk 











/ 28 / Žalvarinė segė iš Jaseneco 
(Jasieniec, vok. Eschenort, Lenkija). 
MVF. C. Plamp nuotrauka 


Lankinės segės 

V-VI a. baltų lankinių segių formose pasirodo slibino, žalčio ar net žirgo gal- 
vos motyvas, kuris išsilaiko, tiesa, labai transtormuotas ir schematizuotas 
iki pat XI a., o pasaginėse segėse net iki XVII a. Vaškevičiūtė, 1995, p. 294] 
Išdėstę šiuos papu 029 lus chronologine tvarka, aim dizaino studijose 
aptariamą realistinės formos transformavimo į abstraktų atvej|, Kurį Norisi 
lyginti su Ernsto H. Gombricho pateiktu romėniškos portretinės Monetos vir- 
timo į abstrakčią keltų monetą pavyzdžiu. Jis tai paaiškina perkKopijuo 
motyvo asimiliavimusi su vietinių amatininkų schemomis ĮGomMbrich, 2000 


p. 651. Tikint tokiais dėsningumais, akivaizdu, kad baltų metalo mMeisti 
vadovavosi visa ko paprastinimo, geometrizavimo schemomis. Tai geriau- 


— + - 


siai matyti lankinių segių raidoje. Ankstyviausi pavyzdžiai yra sudėtingos 


/ 29 / Lankinė segė su schemine zoomorfine 














/ 30 / Zoomortinė segė iš Tumianų (Tumiany, 
Daumen, Lenkija). V-VII a. Sidabras, 
auksas. PMA (kopija) 


plastinės išraiškos, tačiau nekyla abejonių, kad vaizduojamas gyvūnas, o 
vėlesnieji taip smarkiai supaprastinti ir geometrizuoti, kad juos vertinti kaip 
zoomorfinius galima tik remiantis ankstesniaisiais. 

Trys segės, datuojamos V a. pabaiga-Vl a., rastos Vidgirių kapinyne; vie- 
na jų, iš 20 kapo, puošta juodinimo technika, nebūdinga baltų papuošalams 
(29 pav.), antroji, rasta z0 kape, paauksuota ir, pasak Valdemaro Šimėno, 
puošta gyvuliniu Salino I stiliaus ornamentu, būdingu Skandinavijos dirbi- 
niams [Šimėnas, 2006, p. 58]. Dar viena paauksuota segė rasta 32 kape, 
į ją panaši tik žalvarinė, žinoma iš Mozūrijos, Kosevo (Kossewo) kapinyno 
20 kapo ir datuojama V-VI a. pirmąja puse [Nowakowski, 1998, p. 55, 56, 
113, pav. 172]. Segės panašiai užsibaigiančia kojele, tik kryžinės, pirštuoto- 
sios ar su gausiai dekoruotomis plokštelėmis buvo paplitusios Merovingų 

/ 31 / Lankinės zoomorfinės segės iš Gruobinios 
(Latvija). V-VI a. 
[Necrolivonica, 1842, lent. 35, 36] 


Europoje |Merowingerzeit..., 1995, lent. 2, 3]. Nemažai jų randama Vakarų 
Mozurijoje, Bogačevo kultūros, anksčiau tapatintos su germanų palikimu, 
o dabar su vakarų baltų, galindų-sūduvių paveldu (28 pav). Šias seges tyri- 
nėjes Volkeris Hilbergas teigia, kad jos gamintos vietoje, tačiau kopijuojant 
ir supaprastinant sudėtingas, daug didesnių Matmenų paauksuotas ar net 
auksines seges (z0 pav.) iš Skandinavijos ir Pietų Europos Dunojaus regi- 
ono. Bogačevo kultūra kaip tik susiformavo Skandinavijos-Pietų Europos 
migracinės krypties kelyje [Hilberg, 2004]. Minėtas Kosevo lankinės segės 
pavyzdys ir kitos zoomorfinės segės iš Mozūrijos regiono rodo tikėtiną jų 
išplitimo židinį, tačiau lieka neaišku, kodėl baltai pamėgo ir plėtojo tik lan- 
kinio tipo seges. 





/32 / Žalvarinis smeigtukas 
iš Kukužėnų (Latvija). 
LNVM 


Svarstant, ar Vidgirių segės turėjo įtakos vėliau rastoms zoomorfinėms 
lankinėms segėms, verta prisiminti Gruobinios Lobį, datuojamą VII a., su 
sudėtingais skandinaviškais raštais puošta lankinė zoomorfine sege ir or- 
namento neturinčia sege, kurioje keturios galvos perteiktos ataugų poro- 
mis (31 pav.) [Kurši..., 2008, p. 125]. Šios Gruobinios segės rodo vienu metu 
egzistavus dvi skirtingas estetines programas: įmantraus, susipinančio, 
primenančio zoomorfines figūras ornamentinio stiliaus ir Minimalistinę, 
norimą zoomortfinį pavidalą suteikiančią paprasčiausiu būdu. Laikui bėgant 
įsigalėjo Minimalistinė estetinė programa. Tokį ornamento paprastėjimą 
galėjo lemti tiek techninių įgūdžių stoka, tiek stiprūs vietiniai estetiniai ka- 
nonai. Vis dėlto formos ieškojimų būta įvairių. Tokių neišplėtotų atradimų 
pavyzdžiu galėtų būti kol kas žinoma vienintelė lankinė segė su prilituota 

/ 33 / Žalvarinė lankinė segė su z00morfine 
Hgūrėle iš Pzgryb 0, 
VI a. VDKM 


žirgo galvute iš VI a. Pagrybio kapinyno (33 pav.), o visa žirgo figūrėlė prili- 
tuota ant smeigtuko iš V a. Kukužėnų kapinyno, 10 kapo, Latvijos Žiemgaloje 
(22 pav.) [Žiemgaliai, 2005, p. 93, pav. 4411. Kaip galimą šių papuošalų prototi- 
pą A. Bliujienė nurodo segę iš Rospo Steigeno vietovės Norvegijoje [Bliujienė, 
1999, pav. 4: 1]. 


Plačiau nepri ka as plastinis sprendimas budingas segei iš Rubokų 











Kapinyno 45 Kapo 





ul kas, Kulikauskienė, Tautavičius, 1961, D. 23 29]. Jos 
kojelės galas ažbaidkas trumpa aptakia galvute su išgraviruotais antakių 
lankais ir akutėmis, iškelta kakta bei nežymiai smailėjančiu snukučiu. La- 
bai panaši segė rasta Plinkaigalio kapinyno 107 kape. Supaprastinta trum- 


pa gyvūno galva pakartota segėse iš Jauneikių Kapinyno 381 ir 466 kapo 
(35 pav.) [Vaškevičiūtė, 2004, p. 67]. 





/ 34 / Lankinė zoomorfinė segė iš Plinkaigalio. 
V-VI a. Paauksuotas sidabras. 
A. Ruzienės piešinys. LNM 


Baltai lankinėse segėse mėgo pailgintos zoomorfinės galvos motyvą, 
matomą Gruobinios lobio mMinimalistinėje segėje, kurį varijavo iki XI a. 
Provaizdžiu galėtų būti giliais reljefais ornamentuotos V-VI a. segės pail- 
gomis zoomMortfinėmis galvutėmis ir su ornamentu suderintomis migdolo 
formos akimis, rastos Plinkaigalio kapinyno 106 kape (34 pav.), Lietuvoje 
[Kazakevičius, 1993, 106-109, pav. 172, 1741, ir Griezės Dzirnavo vietovėje, 
Latvijoje [Žiemgaliai, 2005, p. 81, pav. 383]. Pailgos zoomorfinės galvutės 
motyvas varijuojamas daugelio vėlesnių lankinių segių kojelių apipavida- 
linime (35-38 pav.). 


/ 35 / Žalvarinė lankinė zoomorfinė 
segė iš Jauneikių. LNM 








/ 36 !/ Žalvarinės segės fragmentas 
iš Budraičių (Ramštikių) 
VII-VIII a. ŽMA 


Vieną raidos kryptį iliustruoja VI-VII a. datuojama segė Iš jau minėto 
Jauneikių kapinyno 390 kapo. Jos liemenėlio galas virš įvijos baigiasi ryš- 
Kla gyvūno galvute su išsprogusiomis akimis, kojelės galas — ilgu lyg anties 
snapu [Tautavičius, 1996, p. 204, pav. 91]. Šios pailgintos lenktos formos 
primena Plinkaigalio ir Griezės Dzirnavo radinius, tačiau atlikimas papras- 
tesnis, be ornamentikos. Jauneikių segei artimų pavyzdžių yra rasta tiek 
baltų (Budraičiai, Lazdininkai) [Tautavičius, 1996, p. 205, pav. 93), tiek šiau- 
rės germanų kraštuose [Bliujienė, 1999, pav. 5). 

Vienų segių kopijavimas nuo kitų sudarė sąlygas abstrakčių geometri- 
nių formų segių gamybai. Pavyzdžiui, Lazdininkų kapinyno segėje Iš 116 
kapo matyti zoomorfinė galvutė su ilgu tarsi anties snapu, 0 segėje Iš 117 
kapo liko jau tik anties snapo pavidalo užbaigimas (37 pav.). 


/ 37 / Zoomorfinės lankinės segės iš Lazdininkų 
kapinyno 116 ir 117 kapų. VDKM 

/ 38 / Žalvarinė lankinė segė iš 
Jurgaičių. LNM 


Lazdininkų kapinyno segėse gerai Matyti ir daugiau zoomorfinio pavidalo 
transformacijų į abstrakčią formą. Segę iš 73 kapo, kurios zoomorfinė gal- 
vutė formuota ją pastorinus ir įstačius iškilias apvalias mėlyno stiklo akutes, 
galima vertinti kaip vieną iš etaloninių pavyzdžių, pakartotą daugelyje Lazdi- 
ninkų ir kitų paminklų segių, tačiau kaskart paprasčiau ir schematiškiau, ko- 
pijuojant ne nuo „originalo , o nuo vis paprastėjančios kopijos. Paprastesnės 
galvutės išlietos segių kojelėse iš Lazdininkų kapinyno 26, 27, 36, 142, 192 
kapų. Segėje iš 26 kapo matyti, kad kopijuojant prisimenamas ir S raidės 
pavidalo ornamentas, ryškus etaloninėse Plinkaigalio ir Griezės Dzirnavo 
segėse. Tokio kopijavimo rezultatą gerai iliustruoja segė iš Lazdininkų kapi- 
nyno 27 kapo. Jos kojelėje esančias dvi ataugas tik žinant kontekstą galima 
vertinti kaip akis, ausis ar net ragus. Vėlyviausioje fazėje, nuo VIII iki XI a., 
ataugomis virtęs zoomMorfinis Motyvas naudojamas aguoninio tipo lankinė- 





/ 39 / Žalvarinė lankinė segė 
iš Papilės. X a. ŠAM 


se segėse (39 pav.). Čia gyvūno galva kartais aiškiau vaizduojama tik įvijos 
lankelio ir liemenėlio galuose (40 pav.) [Tautavičius, 1996, p. 213]. 

Lieka tik spėlioti, kas galėjo būti vaizduojama segių apipavidalinime; žir- 
gas, slibinas ar žaltys? Pagrybio kapinyne rasta segė su žirgo galva ir diržo 
apkaustas su dviem žirgelius primenančiomis galvutėmis (84 pav.) [Bliujienė, 
2001, pav. 13] galbūt yra netiesioginis įrodymas, kad visose segėse vaizduo- 
jamas žirgas. Tačiau panašūs zoomorfiniai motyvai Skandinavijos papuo- 
šaluose interpretuojami kaip mitinio slibino, juosiančio žemę, dar vadinamo 
Midgardo gyvate (Miėgarėsormr, Jormungandr), atvaizdas [Lecouteux, 2006, 
D. 1411. Toks vertinimas nepanaikina galimybės šiose segėse matyti pavaiz- 
duotą baltų tautosakai artimą žaltį, nes, pasak A. Bliujienės, „jie [baltai] ne 
aklai kopijavo, bet transformavo to meto Europą užvaldžiusius zoomorfi- 
nius motyvus“ [Bliujienė, 1999, p. 60]. 


= iaijos 
"+" 


jų 


"M lis 


kų Wž i Nj 
Uin Ai) bj 


£ bą 








/41 / Žalvarinė plokštinė segė iš 
Aukštkiemių (buv. Oberhof). MVF 
C. Plamp nuotrauka 


Žalčio motyvas 

VIII-IX a. papuošaluose 

Kuršiai, lamatiečiai, skalviai VIII-IX a. netikėtai pradeda nešioti plokštines 
seges, kuriose aštuoniukės (42 pav.) ar svastikos pavidalu (43 pav.) supin- 
tos žalčio (gyvatės?) figūros. Šios segės rastos Vakarų Lietuvos ir buvusių 
Rytprūsių paminkluose: Anduliuose, Aukštkiemiuose, Palangoje, Stragnuose, 
Dvyliuose, Laiviuose, Genčuose, Vyžaituose (Wieszeiten). Didelis šių papuo- 
šalų panašumas ir palyginti netoli esančios radimvietės (Palanga, Kretinga, 
Klaipėdos, Šilutės rajonai) rodo, kad segės buvo liejamos vietoje. Ten pat 
ar netoliese jos ir kopijuotos, nes šalia aštuoniukių Ir svastikų su aiškiai 
matomomis gyvačių ar žalčių galvutėmis yra pagaminta ir paprastesnių, be 
užuominų į zoomorfinę praeitį (43: 6 pav.). Tokios segės žinomos iš Linkūnų, 


/ 40 / Žalvarinė lankinė segė aguoniniais galais 
iš Stačiūnų. X s. VDKM 




















/44 / Segėiš Žąsino. LNM 


/ 42 / €VIII-IX a. žalvarinės aštuoniukės pavidalo segės su žalčių galvutėmis: 
1- iš Stragnų; 
2 - iš Dvylių; 
3 -iš Vyžaitų (Wieszeiten, dab. Moskovskojė, RF Kaliningrado sr.). C. Plamp nuotrauka 


/ 43 / < VIII-IX a. apskritos kiauraraštės segės 
su žalčių galvutėmis ir be jų: 


1-iš Laivių; 
2 - iš Klaipėdos krašto; 
3-iš Laivių; 


4 - iš Pryšmančių; 
5-iš Linkūnų (Linkuhnen, dab. Rževskojė, RF Kaliningrado sr.). C. Plamp nuotrauka 
6- iš Stragnų;: 


/ 45 / Žalvarinė įvijinė apyrankė iš / 46 / Apyrankės iš Palangos fragmentas 
Palangos. LNM kuriame matyti žalčio galva. LNM 

Laivių, Palangos, Pryšmančių, Genčų. Nors jos lietos vietos meistrų, tačiau 
jų provaizdžio reikėtų dairytis plačiau. Aštuoniuke ir svastika susipynusios 
gyvatės ar žalčiai yra nuoroda į to meto Europos gyventojams svarbų sim- 
bolį, identiškai pavaizduotą VII a. frankų, alemanų, bavarų kiauraraštėse 
plokštelėse, iškaltą akmeninių sarkofagų dangčiuose [Merowingerzeit..., 
1995, lent. 63, 64, 106] ar išpjaustytą Medinių karstų viršuje [Stork, 1997, 
pav. 4711. Visus šiuos pavyzdžius sieja porinio roplių skaičiaus vaizdavi- 
mas. Tiek baltų, tiek germanų ažūrinėse segėse ir plokštelėse susipynusios 
dvi arba keturios gyvatės. Tas pats porinis principas matomas germanų 
sarkofaguose ir karstuose. 

Religijotyrininkas Gintaras Beresnevičius nerado patikimų įrodymų 
baltus garbinus žalčio pavidalo dievybę, tačiau atskleidė žalčio kaip tarpi- 
ninko tarp žmonių ir dievybės funkciją [Beresnevičius, 2004, p. 171-173]. 
Susirangiusį žaltį primena kuršių nešiota (VIII-IX a.) įvijinė apyrankė, ku- 
rios galai, dekoruoti akutėmis, tik sustiprina zoomorfinį įspūdį (45, 46 pav.) 
[Bliujienė, 1999, p. 163, pav. 91]. Žaltys galėjo būti vaizduojamas kuršių 
VIII-IX a. nešiotų didelių (25-33 cm ilgio) trikampių smeigtukų galuose, 
kuriuose išlietas ataugėlių poras galima vertinti kaip gyvūno ausis ar akis 
(47 pav.) [Tautavičius, 1996, p. 232, pav. 110]. 





/47 !/ Žalvarinio smeigtuko iš 
Lazdininkų fragmentas. LDM 


Apyrankės ir 
ragų apkalai 


Zoomorfinis motyvas X a., išnykus trikampiams smeigtukams, plokšteli- 
nėms kiauraraštėms segėms ir įvijinėms apyrankėms, vis dar pasitaikantis 
aguoninėse segėse, persikelia į juostinių apyrankių galus ir ragų apkalus. 
Pastaruosiuose jis išryškėja XI-XII a., o apyrankėse išsilaiko nuo X iki XIII a. 

Ragai XI-XII a. puošiami vadinamaisiais dvigubų žalčiukų apkalais su 
viena į kitą žiūrinčiomis stilizuotomis gyvūnų galvutėmis, kurių kompozici- 
ja primena W raidę [ĮSimniškytė, 1998, p. 185-2451. Ryškiausia neabejotinai 
zoomorfinių apkalų kolekcija rasta Griežės kapinyne (49 pav.). Žalčiukus 
galima atpažinti ir ant apkalų iš Lybagų Sarajų (Libagu Saraji) ir Rankų 
Kapeniekų (Ranku Kapenieki) kapinynų [Kurši..., 2008, p. 100], kiti apkalai 
vertintini kaip supaprastinti variantai, kurie tik asociatyviai suvokiami kaip 


/ 49 / „Dvigubais ž 


00 ap«ai 


/ 48 / Žalvarinė apyrankė 


zoomorfiniais galais i 
X-XI a, VDKM 

/ 50 / Žalvarinė lankinė laiptelinė segė, 
dengta ornamentuota sidabro 
plokštele, iš Pryšmančių. X-XI a. VDKM 


zoomorfiniai. Žalčių porą, primenančią barokines voliutas [Bliujienė, 1999, 
D. 99], matome ir lankinės laiptelinės segės plokštelėje iš Pryšmančių ka- 
pinyno 42 kapo (50 pav.), datuojamo X-XII a. 

Tas pats vienas į kitą žvelgiančių roplių dualizmas matyti ir apyrankė- 
se zoomorfiniais galais, kurias Regina Volkaitė-Kulikauskienė skirsto į du 
variantus. Pirmojo varianto apyrankių galai pusapskritimio, apskrito ar net 
kampuoto pjūvio, dažniausiai užbaigiami skersiniais ranteliais ar įvairios 
krypties įkartomis, pynimo, vijimo raštais, o gyvūno galvą išduoda abiejuo- 
se galuose išlietos aukštokų ausyčių poros. Antrojo varianto apyrankių lan- 
kelis šiek tiek įsmaugtas ties trikampiais plokščiais galais. Ausytės įsmau- 
gimo vietoje išlietos tik reljefiškai, o pats snukutis trikampėje plokštumoje 
papuoštas trimis arba keturiomis akutėmis. 





/ 51 / Žalvarinė apyrankė / 52 / Žalvarinė apyrankė 
zoomorfiniais galais iš zoomorfiniais galais iš 
Sargėnų. X-XI a. VDKM Bandužių. IX-XIII a. MLIM 








/ 53 / Žalvarinė apyrankė / 54 / Žalvarinė apyrankė 
zoomorfiniais galais iš Veršvų. zoomorfiniais galais. 
X-XI a. VDKM X-XIII a. SAM 








/ 55 / Žalvarinė apyrankė zoomorfiniais galais 
iš Pryšmančių. X-XI a. VDKM 





/ 56 / Žalvarinė apyrankė 
zoomorfiniais galais iš Slengių. 
XI-XII a. MLIM 


R. Volkaitės-Kulikauskienės duomenimis, pastarasis variantas yra vė- 
lesnis, būdingesnis XI-XII a., tuo tarpu pirmasis variantas aptinkamas jau 
X amžiuje [Volkaitė-Kulikauskienė, 1970, p. 182, pav. z1l. 

Latgalių zoomorfines apyrankes tyrinėjusi Baiba Vaska išskiria net 
šešis jų variantus [Vaska, 1997, p. 36-34], o kuršių papuošalų tyrinėtoja 
A. Bliujienė - tris variantus [Bliujienė, 1999, p. 167]. Įvairovė yra didelė, 
tad apyrankes galima skirstyti tiek pagal Zzoomorfinės galvutės, tiek pagal 
ornamento ar lankelio pjūvio tipą. Dažnai lankelis masyvus, apvalaus ar 
pusapvalio pjūvio, kurį užbaigia tokio pat dydžio (48, 52 pav.) ar net pla- 
tėjanti, pražiotais nasrais gyvūno galva (51 pav.). Apyrankės galai kartais 
primena žirgo kanopą (53 pav.), o kartais jie būna labai susiaurinti. Galva 
atpažįstama iš vos pastebimų su ornamentu susiliejančių griovelių arba 


iš dviejų iškilimų, kurie gali būti smailūs, apvalūs, kampuoti, kartais net 
su apskritomis duobutėmis-akutėmis. Šiuos galvą sudarančius elementus 
galima vertinti ir kaip akis, ir Kaip ausis. 

Antrojo varianto, pasak R. Volkaitės-Kulikauskienės, apyrankių įvairovę 
sudaro ornamento variacijos ant plokščio lankelio ir plokščios trikampės 
galvutės. Ausys ir akys pažymėtos vos matomais iškilimais arba tik orna- 
mentu (54-57 pav.). Tai papuošalas, paplitęs kuršių, žemaičių, latgalių, sė- 
lių genčių teritorijose. Kuršių žemėse randamas daugiausia vyrų kapuose, 
net po 8-10 apyrankių viename kape, o latgalių žemėse dažnai pasitaiko ir 
moterų kapuose. Šių apyrankių randama ir vaikų kapuose. 

B. Vaska kuršių apyrankių gyvūniniais galais atsiradimą sieja su Gruobinio- 
je VI-VIII a. skandinavų kapuose rastomis apyrankėmis [Vaska, 1997, p. 371. 





1 57 / Žalvarinė apyrankė 
zoomorfiniais galais iš Rygos 
XIV-XV 2. RVKM 


Žaltys, slibinas, 
žirgas ar lelija 


Vėliausiai zoomorfinis Motyvas pritaikytas pasaginėse segėse Zzoomor- 
finiais o is. Šis segių tipas baltų kraštuose žinomas jau nuo VII-VIII a., 
tačiau zoomorfinės galvutės jų galuose pradėtos lieti tik XI a. ir ši tradicija 
išsilaikė net iki XVII a. [Vaškevičiūtė, 1995, p. 294]. Daugumos segių galai 
primena atgręžtą pasakų slibino ar žalčio galvą. Šią versiją pa He- 
debiu (Haithabu, Danija) rasta X a. datuojama segė [Žulkus, 1997, p. „pav 
9: 11 ir XI a. pirmąja puse datuojama segė iš Gotlando su iškas slibino 
o gal mitologinio šuns ar vilko galvomis [Nerman, 1929, p. 140—-142, pav. 153). 
Ne tokia įmantri, bet gana „realistinė segė iš baltiškosios pakrantės, Palau- 
kės vietovės (58 pav.), tarsi patvirtina Skandinavijos ir 4 Kon radinių 
giminystę, tačiau vargu ar galima baltiškus pavyzdžius aiškinti kaip šuns ar 
vilko atvaizdus, nes šie gyvūnai baltų Mitologijoje nėra dažni. Tolesnė gyvu 
no galvos formos raida matoma daugybėje segių, rastų baltų kraštuose. Čia 





/ 58 / Žalvarinė pasaginė / 59 / Žalvarinė pasaginė 
zoomorfinė segė iš Palaukės. zoomortfinė segė iš 
XI-XII a. VDKM Girkalių. LDM 








/ 60 / Žalvarinė pasaginė segė / 61 / Žalvarinė pasaginė 
iš Pavirvytės-Gudų. zoomortfinė segė. 
XI-XIII a. ŠAM XI-XIII a. ŠAM 








/ 62 !/ Žalvarinė pasaginė segė / 63 / Žalvarinė pasaginė 
iš Pavirvytės-Gudų. MM zoomortfinė segė. LDM 








/ 64 / Sidabrinės pasaginės 
zoomorfinės segės iš Gėliogalių 
fragmentas. XIII-XIV a. VDKM 


pritaikytas schematinimas ir stilizavimas tiek paprastinant, tiek transfor- 
muojant ir sukuriant naują lelijos pavidalą (59-62 pav.). Palaukės ar Girkalių 
segėse matyti pavaizduotos akys, o Pryšmančių, Pavirvytės-Gudų segėse 
akių jau nėra, lieka tik ausys ir paryškinti į stilizuotą lelijos žiedą panašus 
nasrai. Atsiradus ausims, simetriškam išsikišimui galvos apačioje, tokia 
segė jau primena lelijos žiedą (Girkaliai, Pavirvytė-Gudai). Tridalis nasrų 
dalijimas, panašus į lelijos žiedo, buvo ir plačiau paplitęs to meto dizaino 
stereotipas, gerai matomas žirgelio galvoje iš Didvyčių, žirgeliuose iš Talsų 
piliakalnio, kauliniame kamanų laužtuke iš Graužių (70 pav.). 

Kitokia transformacija matyti sidabrinėse segėse, kurias tyrinėtojai 
priskiria Lietuvos Didžiosios Kunigaikštystės XIII-XIV a. diduomenės ju- 
velyrikai [Butrimas, 2002, p. 50-53]. Jų abstrakti plastinė kompozicija tik 
bendresniame pasaginių segių kontekste vertintina kaip zoomortfinė. Čia 
nors ir sunkiai, bet galima įžiūrėti pražiotus nasrus, pailgintas ausis ar ra- 
gus ir į apačią nutisusią barzdą (64 pav.). 





/ 65 / Žalvarinis žąslų laužtukas 
iš Marvelės. XI-XII a. VDKM 


Kabučiai, žąslų laužtukai 
tr kiti radiniai 
Išvardytos papuošalų grupės, kuriose zoomorfiniai Motyvai neatsitiktiniai 
ir gausus, tačiau baltų kraštuose yra žinoma analogų neturinčių radinių ar 
po kelis retesnius zoomorfinius dirbinius. Tokių retenybių galima aptikti 
peržiūrint smulkių figūrėlių, kabučių ir net žąslų Llaužtukų kolekcijas. 
Žirgo ir slibino dvilypumo temą galima tęsti aptariant metalinius žąslų 
laužtukus, rastus Veršvuose, Marvelėje (65, 66 pav.), Rusių Rage [Volkaitė- 
Kulikauskienė, 2001, p. 191]. Jie datuojami XI-XII a. kaip ir kaulinis žąslų 
laužtukas zoomorfine galva iš Graužių (70 pav.), į Kurį panašus rastas Sem- 
boje, Dolokaimio (Dollkeim, dab. Kovrovo) paminkle. V. Kulakovas pastarąjį 
radinį vertina kaip šuns-vilko atvaizdą ir sieja su skandinavų Mitologijos 


“ 


'Ž 
1 
d 





/ 66 / Žalvarinis žąslų laužtukas 
iš Veršvų. XI-XII a. VDKM 


Fenriro vilku arba šunimi Garmu [Kulakov, 2005, p. 273-282). Kadan- 
gl e, laužtukas pagamintas vietoje, tad jame greičiau reiktų Ieškoti 
žirgo arba slibino, gyvatės ar žalčio simbolio, tai patvirtintų Ir pasaginių 
Arno o M au minėto Didvyčių kabučio žirgo galvos apipa- 
vidalinimas (11 pav.). 

Žirgo motyvo populiarumą rodo žirgelių figūrėlių ornamentas (67 pav.), 
Peg a sto Genčų I kapinyno 80 (35) kape, 
datuojamame X a. [Archaeologia..., 2009, p. 2]. Dar ankstesnė žirgelio pa- 
vidalo kamanų grandis (68 pav.) žinoma iš Aukštkiemių kapinyno 75 kap 


[Gaerte, 1929, pav. 244; a). 

Zalvarinė pasaginė segė su penk'0mMis galvutėmi 
š Pryšmančių. X-XI a. LNM 

/ 70 / Kaulinių žąslų laužtukų fragmenta / 71 / Auskaras su stilizuota gyvūno 


š Graužių. XI-XII a. VDKM XIII-XIV a Auksuotas sidabras. KAIM 











/ 72 I Žalvarinis zoomorfinis 1 73 I Kaulinis antelės pavidalo 
kabutis iš Uodukalno Ludzos kabutis iš Kristapinių 
(Latvija). LNVM (Latvija). LNVM 








174, 75 / Žalvariniai paukščio 
pavidalo kabučiai iš Talsų 
(Latvija). LNVM 





1 76 / Žalvarinis paukščio pavidalo /1 77 1 Žalvarinis kabutis iš 
kabutis iš Talsų (Latvija). LNVM Pavirvytės-Gudų. MM 

Schemiškos šuns, vilko ar lokio galvos galėjo būti pavaizduotos ant 
baltams nebūdingų X-XI a. pasaginių segių, rastų Pryšmančių kapinyne 
(69 pav.) ir latgalių Asuotės piliakalnyje IŠnore, 1964, p. 28, lent. II: al. 

Žirgelių ar slibinų galvos matyti ant sidabrinės paauksuotos auskarų 
poros (71 pav.), rastos XIII a. pabaigos-XIV a. Kernavės kapinyno 133 moters 
kape [Vėlius, 2005, p. 39, 1051. Nors auskarai slavams būdingas papuoša- 
las, tačiau aptariamas radinys apipavidalintas tokiomis pat galvomis, ko- 
kios matomos baltų pasaginėse segėse ir žirgų pavidalo kabučiuose. 

Labai saviti žalvariniai ir kauliniai kabučiai, primenantys paukščius, 
randami latgalių žemėje. Jų poros, datuojamos X a., žinomos iš Nukšų 
kapinyno 80 Ir 183 kapų, rastos vyrų skeletų krūtinės srityje. Kartu ka- 
puose aptikti kirviai, peiliai ir masyvios apyrankės rodo, kad čia buvo pa- 
laidoti kariai [Nukšinskij..., 1957, p. 41, 59, 64, 78, 90, 105, 121]. Iš kaulo 
išdrožtos kabučių poros rastos Kristapinių (73 pav.) o žalvariniai - Uo- 
dukalno Ludzos paminkluose, datuojamuose IX-XII a., [Finno-ugry..., 1987, 
lent. CVIIl: 11]. Panašus kabutis yra žinomas iš slavų radimičių genties 
pilkapių, datuojamų X-XI a. [Sedov, 1582, p. 112-113]. 

Galbūt XII-XIII a. paminkluose (Nartaučiai, Asuotė, Talsai) [Šnore, 1961, 
p. 42-46, lent. V: 15] randami žalvariniai apvalaini paukščius vaizduojan- 
tys kabučiai (74—76 pav.) išsirutuliojo iš minėtų latgališkų pavyzdžių. Nuo 
pastarųjų vėlesnieji skiriasi aiškiai pavaizduota uodega, taip pat paukščiui 
būdinga išpūsta krūtine. Jie stilizuoti, tačiau kitaip nei latgališki, ir labai 
primena balandį. Jų prototipas taip pat galėtų būti Daugmalės piliakalnio 
XI-XIII a. sluoksnyje rastas nedidelis, tačiau masyvus paukščio pavidalo 
kabutis su detaliai pavaizduotais sparnais [Skarby..., 2007, p. 5361. Pana- 
šiam laikotarpiui, tik apimančiam ir XIV a., priskiriami plokšti kiauraraš- 
čiai, stilizuotus paukščius vaizduojantys kabučiai. Net šeši vienetai rasti 
Nartaučių lobyje (78 pav.), pavieniai žinomi iš Pavirvytės-Gudų kapinyno 
(727 pav.), Biržų, Trivalakių [Kuncienė, 1972, p. 192, pav. 17], trys plokšti ir vie- 
nas apvalainas kabutis, rastas Jakštaičių-Meškių kapinyno moters 60 kape, 
o Puodinių-Rušinių (Podini-Rušini) kapinyno moters 14 kape šalia įprastų 
paukščio pavidalo kabučių rastas su dviem į priešingas puses žiūrinčiomis 
galvomis, kampuoto korpuso ir su keturiomis kojomis (dvigalvis slibinas?) 
kabutis [Žiemgaliai, 2005, p. 65-68]. Tervetės piliakalnyje ir Mežuotnėje 

/ 79 / Žalvarinis žirgelis iš Kukių 
XI-XII 2. MM 


rasti kabučiai nėra kiauraraščiai, tačiau aiškiai tos pačios stilistikos. Visi 
šie žiemgalių Ir sėlių krašte rasti kabučiai labai primena finougrų kraš- 
tuose populiarius paukščių pavidalo kabučius |Finno-ugry..., 1987, tent. X 
XXI, tačiau, palyginti su finougriškais, baltiški yra griežtesnės, ne tokios 
įmantrios formos. Jų paplitimas šiaurinėje baltų arealo dalyje t: 


0) 


D pat rodo 
finougrų įtaką. Antra vertus, liejimo formos, rastos Tervetės piliakalnyje 
Žiemgaloje, rodo, kad paukščių pavidalo kabučių buvo Labai įvairių formų 
ir tai, kad jie buvo liejami vietoje [Žiemgaliai, 2005, p. 143]. Paukščiai, inte- 
gruoti į reljefinį ornamentą, vaizduojami ir XIV-XV a. žiedinėse segėse. Jas 
tyrinėjęs Eugenijus Svetikas išskiria segių su septynių balandžių simboliu 
variantą, kurį sieja su krikščioniška ikonografija [Svetikas, 2007, p. 74! 


Žirgo atvaizdas miniatiūrinėse figūrėlėse-kabučiuose patyrė panašią 





raidą kaip ir paukščio. Seniausios yra apvalainos figūrėlės; v 

/ 78 /< Žalvariniai kabučiai iš Nartaučių 
sobio. XII-XIII a. VDKM 


rasta Kukių kapinyno XI-XII a. sluoksnyje (79 pav.) [Valatka, 2004, p. 249], 
o neseniai ir prūsų žemėse, buvusioje Dorf Varteno vietovėje (dab. Šo- 
seinyj, Kaliningrado sr.), rasta akučių motyvu dekoruota žalvarinė žirgo 
figūrėlė, datuojama XI-XII a. Panaši savo tūriu XII-XIII a. šuns figūrėlė iš 
Tervetės piliakalnio Latvijoje, priklausančio Žiemgalos žemei [Skarby..., 
2007, D. 449, pav. 685]. Latvijoje ir Estijoje žinoma 19 tūrinių žirgų figū- 
rėlių, datuojamų XI-XIII a., tiesa, šiek tiek mažesnių nei Kukių žirgelis ir 
dažnai su ąselėmis, skirtomis pakabinti. Šios figūrėlės būdingos fino- 
ugrų gentims, tačiau jų rasta latgalių, žiemgalių ir kuršių (80, 81 pav.) 
paminkluose [Urtans, 1974]. Manoma, kad dauguma jų išlieta Daugma- 
lėje (81 pav.), tuometiniame prekybos centre prie Dauguvos upės, ku- 
ris galėjo būti vadinamas Žiemgalių uostu (porta Semigallie) [Zemgali..., 
2003, p. 81-82]. Nartaučių lobyje rasta pora apvalainų žirgelių pavidalo 
kabučių primena Daugmalės, bet šiek tiek kitos atmainos, su išryškin- 
tomis uodegomis. Tokią įvairovę galėjo nulemti greitas liejimo formelių 
susidėvėjimas ir nuolatinis naujų kūrimas. 

Buvo gaminami ir kiauraraščiai plokšti žirgelius primenantys kabučiai. 
Vienas toks, rastas Uogučiuose (83 pav.), galėjo būti kopijuotas nuo vodų 
krašte rasto žirgelio [Finno-ugry..., 1987, pav. X: 16]. Panašūs į finougriš- 
kuosius rasti Daugmalės [Skarby..., 2007, p. 5371, Asuotės [Šnore, 1961, 
lent. V: 23] piliakalnių XII-XIII a. sluoksniuose (119 pav.). 

Žirgo galvų porų motyvas, primenantis etnografinius stogų lėkius, ži- 
nomas dviejuose baltų kontekste unikaliuose dirbiniuose: diržo apkale iš 
Pagrybio (84 pav.), datuojamo VI a., ir balno kilpoje iš Rimaisų (85 pav.), da- 
tuojamoje XI-XIII a. Nors šiuos dirbinius skiria apie 500 metų, tačiau dviejų 
galvučių komponavimą abiejuose dirbiniuose galima vertinti kaip simbolinį 
tradicijos įrėminimą. Tradicijos, kuriai būdingas dualistinis, porinis zo0- 
morfinių galvų vaizdavimas plokštinėse segėse, apyrankėse, pasaginėse 
segėse, ragų apkaluose. 





/ 80 / Žalvarinis kabutis iš Asuotės  / 81 / Žalvarinis žirgo pavidalo kabutis su varpeliu 
(Latvija). CNVM š Daugmalės (Latvija). LNVM 








/ 82 / Žalvarinis žirgo pavidalo kabutis / 83 / Žalvarinis zoomorfinis kabutis 
iš Asuotės (Latvija). LNVM iš Uogučių. XI-XII a. VDKM 





/ 84 / Diržo detalė su 
žirgų galvutėmis iš 
Pagrybio. V-Vla. VDKM 





/ 85 / Balno kilpa, dengta sidabro plokštele ir otnamentuota žirgo 
galvutėmis, iš Rimaisų. XI-XIIla. Geležis, sidabras. VDKM 





Apibendrinimas 


Antropomorfiniai Motyvai baltų metalų epochoje žinomi nuo romėniškojo 
iki vėlyvojo geležies amžiaus laikotarpio, tačiau tai pavieniai radiniai, ku- 
riuos sunku detaliau įvertinti, kaip ir akmenines „bobas“ iš prūsų žemių. 

Zoomorfiniai Motyvai taip pat pasirodo romėniškuoju laikotarpiu, ta- 
čiau jie palyginti reti ir nesudaro didesnių grupių. Tautų kraustymosi metu 
baltų žemes pasiekusi zoomorfinė mada buvo pamėgta, savaip transfor- 
muota ir išlaikyta net iki XVI a. Atsirado didelės papuošalų grupės: lan- 
kinės, plokštelinės ir pasaginės segės, taip pat ir apyrankės. Labai gerai 
matyti, kaip kiekvienoje grupėje ankstyviausi pavyzdžiai yra su ryškiais, 
lengvai atpažįstamais zoomorfiniais motyvais, kurie ilgainiui arba tuo pat 
metu kinta juos imituojant. Šio keitimosi rezultatas ne tik paprastesnis 
(ar net prastesnis) papuošalas, bet ir naujos estetinės kokybės dirbinys 
(aguoninės segės), kuris tik senesniųjų pavyzdžių kontekste vertintinas 
kaip turintis zoomorfinių simbolių. Labai svarbu, kad kai kurie zoomor- 
finio tipo papuošalai - aguoninės, plokštinės ir pasaginės segės, taip pat 
apyrankės - būdingi tik baltams, jiereti slavų, finougrų bei germanų kraš- 
tuose. Pavieniai analogų neturintys antropomorfiniai ir zoomorfiniai dirbi- 
niai, rasti baltų paminkluose (Linkūnai, Asuotė, Rimaisai) rodo, kad dirbinių 
įvairovė buvo didelė, tačiau vietiniai meistrai ir užsakovai plėtojo tik tam 
tikrus jų tipus. 

Apibendrinant galima teigti egzistavus savitą baltų zoomorfinį stilių, ku- 
rio išraišką lėmė polinkis į minimalias geometrinės formas. 

KAIM  - Kernavės archeologijos ir istorijos muziejus 

Kernavė Historical and Archaeological Museum 


Lietuvos dailės muziejus, Vilnius 
Lithuanian Art Museum, Vilnius 


Liepaja Muzejs 
Liepojos muziejus 
Liepaja Museum 


Lietuvos nacionalinis muziejus, Vilnius 
Lithuanian National Museum, Vilnius 


Latvijas Nacionalais vėstures muzejs, Riga 
Latvijos nacionalinis istorijos muziejus, Ryga 
National History Museum of Latvia, Riga 


Mažosios Lietuvos istorijos muziejus, Klaipėda 
History Museum of Lithuania Minor, Klaipėda 


Mažeikių muziejus 
Mažeikiai Museum 
Muzeum Okręgowe w Suwatkach 


Suvalkų apskrities muziejus 
Museum of Suwalki County 


Museum fūr Vor-und Fruhgeschichte. Staatliche Museen zu Berlin 
Priešistorės ir ankstyvosios istorijos muziejus, Berlynas 
Museum of Prehistory and Early History.Berlin State Museum 


Muzeum Warmii i Mazur w Olsztynie 
Varmijos ir Mozūrų muziejus, Olštynas 
Museum of Warmia and Mazury, Olsztyn 


Nacionalinis M. K. Čiurlionio dailės muziejus, Kaunas 
M. K. Čiurlionis National Museum of Art, Kaunas 


Nalšios muziejus, Švenčionys 
Nalšia Museum w Švenčionys 


PafAstwowe Muzeum Archeologiczne w Warszawie 
Valstybinis archeologijos muziėjus, Varšuva 
State Archaeological Museum, Warsaw 


Rigas vėstures un kugniecibas Muzejs 
Rygos istorijos ir laivybos muziejus 
Museum of the History of Riga and Navigation 


Šiaulių „Aušros“ muziejus 
Siauliai Aušra“ Museum 


Vytauto Didžiojo karo muziejus, Kaunas 
Vytautas Magnus War Museum, Kaunas 


Žemaičių muziejus „Alka“, Telšiai 
Žemaičiai Museum Alka, Telšiai 

